
Ministru kabineta rīkojums Nr. 502
Rīgā 2022. gada 15. jūlijā (prot. Nr. 36 12. §)
Par valstij piekrītošās zemes vienības Rīgas ielā 7, Smiltenē, Smiltenes novadā, saglabāšanu valsts īpašumā un nodošanu privatizācijai
· 1. Saskaņā ar Zemes pārvaldības likuma 17. panta piekto daļu un pārejas noteikumu 11. punktu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta pirmās daļas 4. punktu un 8. panta septīto daļu saglabāt valsts īpašumā un saskaņā ar likuma "Par valsts un pašvaldību dzīvojamo māju privatizāciju" 75. pantu nodot privatizācijai valstij piekrītošo zemes vienību (zemes vienības kadastra apzīmējums 9415 007 0405) Rīgas ielā 7, Smiltenē, Smiltenes novadā, uz kuras atrodas nekustamais īpašums (nekustamā īpašuma kadastra Nr. 9415 507 0401) – dzīvojamā māja (būves kadastra apzīmējums 9415 007 0405 001) – Rīgas ielā 7, Smiltenē, Smiltenes novadā.
· 2. Sabiedrībai ar ierobežotu atbildību "Publisko aktīvu pārvaldītājs Possessor" īpašuma tiesības uz šā rīkojuma 1. punktā minēto valstij piekrītošo zemes vienību ierakstīt zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā.

